CELEX: 31959S0004
Language: el
Date: 1959-01-21 00:00:00
Title: ΕΚΑΧ Ανωτάτη Αρχή: Απόφαση αριθ. 4—59 της 21ης Ιανουαρίου 1959 περί τροποποιήσεως της αποφάσεως αριθ. 2—52 «περί καθορισμού των όρων επιβολής και εισπράξεως των εισφορών που προβλέπονται στα άρθρα 49 και 50 της συνθήκης»

Avis juridique important

|

31959S0004

ΕΚΑΧ Ανωτάτη Αρχή: Απόφαση αριθ. 4—59 της 21ης Ιανουαρίου 1959 περί τροποποιήσεως της αποφάσεως αριθ. 2—52 «περί καθορισμού των όρων επιβολής και εισπράξεως των εισφορών που προβλέπονται στα άρθρα 49 και 50 της συνθήκης»  

Επίσημη Εφημερίδα αριθ. 005 της 27/01/1959 σ. 0108 - 0108 Φινλανδική ειδική έκδοση: Κεφάλαιο 1 τόμος 1 σ. 0017  Σουηδική ειδική έκδοση: Κεφάλαιο 1 τόμος 1 σ. 0017  Δανική ειδική έκδοση: Σειρά I Κεφάλαιο 1959-1962 σ. 0004  Αγγλική ειδική έκδοση: Σειρά I Κεφάλαιο 1959-1962 σ. 0004  Ελληνική ειδική έκδοση: Κεφάλαιο 01 τόμος 1 σ. 0016  Ισπανική ειδική έκδοση: Κεφάλαιο 01 τόμος 1 σ. 0011  Πορτογαλική ειδική έκδοση : Κεφάλαιο 01 τόμος 1 σ. 0011 

ΑΠΟΦΑΣΗ αριθ. 4-59 της 21ης Ιανουαρίου 1959 περί τροποποιήσεως της αποφάσεως αριθ. 2-52 περί καθορισμού των όρων επιβολής και εισπράξεως των εισφορών που προβλέπονται στα άρθρα 49 και 50 της συνθήκηςΗ ΑΝΩΤΑΤΗ ΑΡΧΗ,  Έχοντας υπόψη:  Τα άρθρα 49 και 50 της συνθήκης,  την απόφαση αριθ. 2-52 της 23ης Δεκεμβρίου 1952 περί καθορισμού των όρων επιβολής και εισπράξεως των εισφορών που αναφέρονται στα άρθρα 49 και 50 της συνθήκης (Επίσημη Εφημερίδα της Κοινότητος αριθ. 1 της 30ής Δεκεμβρίου 1952, σ. 3), όπως τροποποιήθηκε  με την απόφαση αριθ. 30-54 της 25ης Ιουνίου 1954 (Επίσημη Εφημερίδα της Κοινότητος αριθ. 18 της 1ης Αυγούστου 1954, σ. 469), και την απόφαση αριθ. 31-55 της 19ης Νοεμβρίου 1955 (Επίσημη Εφημερίδα της Κοινότητος αριθ. 21 της 28ης Νοεμβρίου 1955, σ. 906),   Εκτιμώντας:  ότι στην απόφαση αριθ. 2-52, η Ανωτάτη Αρχή καθόρισε τους όρους επιβολής και εισπράξεως των εισφορών που αναφέρονται στα άρθρα 49 και 50 της συνθήκης, κατά τρόπο, ώστε οι εισφορές αυτές να καταβάλλονται μηνιαία, ανάλογα με το βάρος σε τόννους των  προϊόντων και ανεξάρτητα της διαθέσεώς τους- ότι λόγω των ιδιαιτέρων συνθηκών παραγωγής και διαθέσεως για ορισμένους από τους κλάδους δραστηριότητος που υπόκεινται στην καταβολή της εισφοράς, είναι δυνατό η εξέλιξη της αγοράς να επιφέρει την δημιουργία σημαντικών αποθεμάτων- ότι σε τέτοιες περιπτώσεις, πρέπει η Ανωτάτη Αρχή να δύναται να τροποποιεί, εν ανάγκη και αναδρομικώς, τους όρους καταβολής των εισφορών, κατά τρόπο ώστε, όταν το ποσό των αποθεμάτων υπερβαίνει το συνηθισμένο επίπεδο, οι ενδιαφερόμενες επιχειρήσεις να  δύνανται να τύχουν αναστολής πληρωμής χωρίς προσαυξήσεις τόκων- κατόπιν διαβουλεύσεως με το Συμβούλιο Υπουργών,  ΑΠΟΦΑΣΙΖΕΙ:   Άρθρο 1  Το ακόλουθο άρθρο 4α προστίθεται στην απόφαση αριθ. 2-52:  "Η Ανωτάτη Αρχή δύναται να αποφασίζει, εν ανάγκη και αναδρομικώς, ότι επιχειρήσεις των καθορισμένων βιομηχανικών τομέων, στις οποίες δημιουργούνται ασυνήθιστα αποθέματα, αφού ληφθούν υπόψη οι ιδιαίτερες συνθήκες παραγωγής και διαθέσεως αυτών, θα τύχουν,  για τη ρύθμιση της εισφοράς που οφείλεται επί των προϊόντων τα οποία αποθεματοποιούνται, αναστολής πληρωμής χωρίς προσαυξήσεις λόγω τόκων."  Άρθρο 2  Η παρούσα απόφαση θα αρχίσει να ισχύει εντός της Κοινότητος την 1η Φεβρουαρίου 1959.  Η παρούσα απόφαση ελήφθη και εξεδόθη από την Ανωτάτη Αρχή κατά τη διάρκεια της συνεδριάσεώς της της 21ης Ιανουαρίου 1959.  Για την Ανωτάτη Αρχή Ο Πρόεδρος Paul FINET